b'\n_START_ARTICLE_\nVilties \xc5\xa1vyturys\n_START_PARAGRAPH_\n\xe2\x80\x9cVilties \xc5\xa1vyturys\xe2\x80\x9c \xe2\x80\x93 lietuvi\xc5\xa1kas paramos fondas._NEWLINE_Pagrindinis reabilitacijos bendruomen\xc4\x97s tikslas \xe2\x80\x93 pad\xc4\x97ti \xc5\xbemon\xc4\x97ms, priklausomiems nuo narkotik\xc5\xb3, alkoholio ir psichoaktyvi\xc5\xb3 med\xc5\xbeiag\xc5\xb3, ir integruoti juos \xc4\xaf social\xc5\xb3 gyvenim\xc4\x85._NEWLINE_Veiklos teritorija \xe2\x80\x93 Lietuvos Respublika (b\xc5\xabstin\xc4\x97 \xe2\x80\x93 \xc4\x84\xc5\xbeuol\xc5\xb3 2, Kalbnaber\xc5\xbe\xc4\x97s km, K\xc4\x97daini\xc5\xb3 raj.).\n_START_SECTION_\nVeikla\n_START_PARAGRAPH_\n\xc4\xaegyvendinant bendruomen\xc4\x97s tikslus narkoman\xc5\xb3 sveikimui ir reabilitacijai adaptuota \xe2\x80\x9eDaytop\xe2\x80\x9c programa (lygtinai nuteist\xc5\xb3 priklausom\xc5\xb3 nuo narkotik\xc5\xb3 jaun\xc5\xb3 \xc5\xbemoni\xc5\xb3 gydymas). \xc5\xa0i programa sukurta JAV, pla\xc4\x8diai taikoma Vokietijoje, Latvijoje ir kitose valstyb\xc4\x97se._NEWLINE_Pagrindinis \xe2\x80\x9eDaytop\xe2\x80\x9c programos principas \xe2\x80\x93 terapin\xc4\x97 bendruomen\xc4\x97, kuri padeda keisti vartojan\xc4\x8dio psichoaktyvias med\xc5\xbeiagas \xc5\xbemogaus \xc4\xafpro\xc4\x8dius ir formuoti sveiko ir blaivaus gyvenimo \xc4\xafg\xc5\xabd\xc5\xbeius. Svarbus programos tikslas \xe2\x80\x93 siekti paciento m\xc4\x85stymo, elgsenos ir gyvenimo b\xc5\xabdo pasikeitimo. \xc5\xa0i programa praturtinta Minesotos programa._NEWLINE_Naudojamasi alkoholik\xc5\xb3 gydyme sukauptais metodais ir filosofija. Reabilitacijos trukm\xc4\x97 vieneri metai ir daugiau. Programa skirta visoje Lietuvos Respublikos teritorijoje gyvenantiems asmenims, kurie turi problem\xc5\xb3 su narkotik\xc5\xb3 ar alkoholio vartojimu.'